
[bookmark: TextBodyBegin]Eiropas Parlaments,
–	ņemot vērā projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON 95275, no tās sastāv vai ir no tās ražoti (D102172/03),
–	ņemot vērā Eiropas Parlamenta un Padomes 2003. gada 22. septembra Regulu (EK) Nr. 1829/2003 par ģenētiski modificētu pārtiku un barību[footnoteRef:1] un jo īpaši tās 7. panta 3. punktu un 19. panta 3. punktu, [1:  	OV L 268, 18.10.2003., 1. lpp., ELI: http://data.europa.eu/eli/reg/2003/1829/oj.] 

–	ņemot vērā Regulas (EK) Nr. 1829/2003 35. pantā minētās Augu, dzīvnieku, pārtikas aprites un dzīvnieku barības pastāvīgās komitejas 2024. gada 22. novembra balsojumu, nesniedzot atzinumu, un Pārsūdzības komitejas 2024. gada 17. decembra balsojumu, arī nesniedzot atzinumu,
–	ņemot vērā 11. pantu Eiropas Parlamenta un Padomes 2011. gada 16. februāra Regulā (ES) Nr. 182/2011, ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu[footnoteRef:2],  [2:  	OV L 55, 28.2.2011., 13. lpp., ELI: http://data.europa.eu/eli/reg/2011/182/oj.] 

–	ņemot vērā Eiropas Pārtikas nekaitīguma iestādes (EFSA) 2024. gada 19. jūnijā pieņemto atzinumu, kas publicēts 2024. gada 1. augustā[footnoteRef:3], [3:  	EFSA Ekspertu grupas ģenētiski modificētu organismu jautājumos zinātniskais atzinums par ģenētiski modificētas kukurūzas MON 95275 novērtēšanu (pieteikums GMFF-2022-5890), EFSA Journal 2024; 22(8):e8886, https://doi.org/10.2903/j.efsa.2024.8886. ] 

–	ņemot vērā Parlamenta iepriekšējās rezolūcijas, kurās tas iebilst pret atļauju izmantot ģenētiski modificētus organismus (ĢMO)[footnoteRef:4], [4:  	Parlaments astotajā sasaukumā pieņēma 36 rezolūcijas un devītajā sasaukumā — 38 rezolūcijas, ar ko iebilda pret atļauju izmantot ĢMO. Turklāt desmitajā sasaukumā Parlaments ir pieņēmis šādas rezolūcijas:
 	–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2628, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu MON 89034 × 1507 × NK603, sastāv vai ir ražoti no tās (P10_TA(2024)0038);
 	–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2627, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kokvilnu COT102, no tās sastāv vai ir no tās ražoti (P10_TA(2024)0039);
 	–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2629, ar kuru atbilstoši Eiropas Parlamenta un Padomes Regulai (EK) Nr. 1829/2003 atjauno atļauju laist tirgū produktus, kas satur ģenētiski modificētu kukurūzu MON 89034 × 1507 × MON 88017 × 59122 un astoņas tās apakškombinācijas, sastāv vai ir ražoti no tām (P10_TA(2024)0040);
 	–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/1828, ar ko, ievērojot Eiropas Parlamenta un Padomes Regulu (EK) Nr. 1829/2003, atjauno atļauju laist tirgū barību, kura satur ģenētiski modificētu kukurūzu MON 810 vai sastāv no tās, kā arī no šādas kukurūzas ražotus pārtikas un barības produktus, un atceļ Komisijas Īstenošanas lēmumu (ES) 2017/1207 (P10_TA(2024)0041);
 	–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/1822, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu DP915635, sastāv vai ir ražoti no tās (P10_TA(2024)0042);
 	–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/1826, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu DP23211, sastāv vai ir ražoti no tās (P10_TA(2024)0043);
 	–	Eiropas Parlamenta 2024. gada 26. novembra rezolūcija par Komisijas Īstenošanas lēmumu (ES) 2024/2618, ar ko, ievērojot Eiropas Parlamenta un Padomes Regulu (EK) Nr. 1829/2003, atļauj laist tirgū produktus, kas satur ģenētiski modificētu kukurūzu DP202216, sastāv vai ir ražoti no tās (P10_TA(2024)0044);
 	–	Eiropas Parlamenta 2024. gada 26. novembra rezolūcija par projektu Komisijas īstenošanas lēmumam, ar ko atbilstoši Eiropas Parlamenta un Padomes Regulai (EK) Nr. 1829/2003 atļauj laist tirgū produktus, kas satur ģenētiski modificētu kukurūzu MON 94804, no tās sastāv vai ir no tās ražoti (P10_TA(2024)0045).] 

–	ņemot vērā Reglamenta 115. panta 2. un 3. punktu,
–	ņemot vērā Vides, klimata un pārtikas nekaitīguma komitejas rezolūcijas priekšlikumu,
A.	tā kā 2022. gada 29. aprīlī Beļģijā bāzētais uzņēmums “Bayer Agriculture B.V.” Amerikas Savienotajās Valstīs bāzētā uzņēmuma “Bayer CropScience LP” vārdā Nīderlandes kompetentajai iestādei iesniedza pieteikumu, kurā lūdza atļaut laist tirgū pārtiku, pārtikas sastāvdaļas un barību, kas satur ģenētiski modificēto kukurūzu MON 95275 (“ĢM kukurūza”), sastāv vai ir ražota no tās;
B.	tā kā ĢM kukurūza izstrādā divus insekticīdus proteīnus (Mpp75Aa1 un Vpb4Da2) un ekspresē DvSnf7 dsRNA, kas iedarbojas uz Diabrotica virgifera kaitēkļiem; tā kā ģenētiskā modifikācija ietver divpakāpju procesu, kas ietver Agrobacterium tumefaciens mediētu transformāciju un Cre/lox rekombinācijas sistēmu selektīvu marķieru atdalīšanai;
C.	tā kā EFSA 2024. gada 19. jūnijā pieņēma pozitīvu atzinumu, kas tika publicēts 2024. gada 1. augustā; tā kā EFSA atzinumā nav sniegti pietiekami dati, lai novērtētu neparedzētu ģenētisko ietekmi, izlasīto sekvenču bioloģisko aktivitāti un potenciālu nemērķa ietekmi uz nemērķa organismiem; 
D.	tā kā pieteikuma iesniedzēja veiktajos laukizmēģinājumos netika ņemti vērā daudzveidīgi vides stresa apstākļi vai atšķirīgas lauksaimniecības prakses, ierobežojot rezultātu atbilstību Eiropas audzēšanas videi;
E.	tā kā RNAi konstrukcija DvSnf7 dsRNA rada bažas par ietekmi uz nemērķa organismiem;
F.	tā kā insekticīdu proteīniem Mpp75Aa1 un Vpb4Da2 ir strukturālas līdzības ar zināmiem toksīniem un nav pietiekami novērtēta to specifika, imūnreakcijas un kombinētā ietekme;
G.	tā kā potenciāla gēnu plūsma uz savvaļas radiniekiem, tostarp uz Eiropas teosintes populācijām, rada transgēnu noturības un ekoloģiskās nelīdzsvarotības riskus;
H.	tā kā Komisijas Īstenošanas regulā (ES) Nr. 503/2013[footnoteRef:5] noteiktās monitoringa prasības nav pietiekami ievērotas, jo īpaši attiecībā uz neatkarīgu datu verifikāciju un ilgtermiņa ietekmi uz vidi; [5:  	Komisijas Īstenošanas regula (ES) Nr. 503/2013 (2013. gada 3. aprīlis) par ģenētiski modificētas pārtikas un barības atļauju pieteikumiem saskaņā ar Eiropas Parlamenta un Padomes Regulu (EK) Nr. 1829/2003 un par Komisijas Regulas (EK) Nr. 641/2004 un Komisijas Regulas (EK) Nr. 1981/2006 grozījumiem (OV L 157, 8.6.2013., 1. lpp., ELI: http://data.europa.eu/eli/reg_impl/2013/503/oj).] 

I.	tā kā EFSA novērtējumā nebija pietiekami aplūkota mikrobiomu mijiedarbības vai kumulatīvās toksicitātes ietekmes uz nemērķa organismiem nozīme;
J.	tā kā atšķirībā no insekticīdu lietošanas, kur ekspozīcija notiek izsmidzināšanas laikā un ierobežotu laiku pēc tam, insekticīdu ĢM kultūraugu izmantošana izraisa toksīnu pastāvīgu iedarbību uz mērķa un nemērķa organismiem;
Dalībvalstu un ieinteresēto personu komentāri
K.	tā kā dalībvalstis trīs mēnešu apspriešanās periodā EFSA iesniedza daudzas kritiskas piezīmes[footnoteRef:6], tostarp par to, ka attiecīgo pētījumu sarakstā, kas norādīts pieteikuma iesniedzēja literatūras pārskatā, nav iekļauti pētījumi par insekticīdu proteīnu apriti vidē vai par kultūraugu atlieku potenciālo ietekmi uz nemērķa organismiem;  [6:  	https://efsa.onlinelibrary.wiley.com/action/downloadSupplement?doi=10.2903%2Fj.efsa.2024.8716‌&file=efs28716-sup-0012-Annex8.pdf.] 

L.	tā kā Parlaments astotajā sasaukumā kopumā pieņēma 36 rezolūcijas, kurās iebilda pret tādu ĢMO laišanu tirgū, kas paredzēti izmantošanai pārtikā un dzīvnieku barībā (33 rezolūcijas), un pret ĢMO audzēšanu Savienībā (trīs rezolūcijas); tā kā devītajā sasaukumā Parlaments pieņēma 38 rezolūcijas, iebilstot pret ĢMO laišanu tirgū, un pašreizējā desmitajā sasaukumā jau ir pieņēmis vēl 8 rezolūcijas, iebilstot pret ĢMO laišanu tirgū;
M.	tā kā Komisija turpina piešķirt atļaujas ĢMO, neraugoties uz pašas atzītajām nepilnībām demokrātiskā lēmumu pieņemšanas procesā, dalībvalstu atbalsta trūkumu un Parlamenta iebildumiem;
[bookmark: _GoBack]N.	tā kā tirdzniecības nolīgums starp ES un Mercosur stimulēs tādas pārtikas un dzīvnieku barības importu Savienībā, kas satur ģenētiski modificētus organismus, sastāv vai ir ražota no tiem; tā kā Brazīlija un Argentīna ir starp pasaulē lielākajiem ĢMO ražotājiem un pesticīdu izmantotājiem, tostarp tādu ĢMO un pesticīdu, kuri Savienībā ir aizliegti veselības vai vides apsvērumu dēļ;
1.	uzskata, ka Komisijas īstenošanas lēmuma projekts pārsniedz Regulā (EK) Nr. 1829/2003 paredzētās īstenošanas pilnvaras;
2.	uzskata, ka Komisijas īstenošanas lēmuma projekts neatbilst Savienības tiesību aktiem, jo nav savienojams ar Regulas (EK) Nr. 1829/2003 mērķi, proti, saskaņā ar Eiropas Parlamenta un Padomes Regulā (EK) Nr. 178/2002[footnoteRef:7] izklāstītiem vispārējiem principiem nodrošināt pamatu tam, ka saistībā ar ĢM pārtiku un barību augstā līmenī ir garantēta cilvēka dzīvības un veselības, dzīvnieku veselības un labturības, vides un patērētāju interešu aizsardzība, vienlaikus nodrošinot efektīvu iekšējā tirgus darbību; [7:  	Eiropas Parlamenta un Padomes Regula (EK) Nr. 178/2002 (2002. gada 28. janvāris), ar ko paredz pārtikas aprites tiesību aktu vispārīgus principus un prasības, izveido Eiropas Pārtikas nekaitīguma iestādi un paredz procedūras saistībā ar pārtikas nekaitīgumu (OV L 31, 1.2.2002., 1. lpp. , ELI: http://data.europa.eu/eli/reg/2002/178/oj).] 

3.	aicina Komisiju atsaukt īstenošanas lēmuma projektu un iesniegt komitejai jaunu projektu;
4.	aicina Komisiju nodrošināt standartu konverģenci starp Savienību un tās partneriem sarunās par brīvās tirdzniecības nolīgumiem, lai nodrošinātu atbilstību Savienības drošības standartiem;
5.	aicina Komisiju neatļaut ĢM kultūraugus, ņemot vērā riskus biodaudzveidībai, pārtikas nekaitīguman un darba ņēmēju veselībai saskaņā ar pieeju “Viena veselība”;
6.	atzinīgi vērtē to, ka Komisija 2020. gada 11. septembra vēstulē deputātiem beidzot atzina, ka ĢMO atļauju piešķiršanas lēmumos ir jāņem vērā ilgtspēja[footnoteRef:8]; tomēr pauž dziļu vilšanos, jo kopš tā laika Komisija ir turpinājusi piešķirt atļaujas ĢMO importam Savienībā, lai gan Parlaments turpina pret to iebilst un vairākums dalībvalstu balso pret šādu atļauju piešķiršanu; [8:  	https://tillymetz.lu/wp-content/uploads/2020/09/Co-signed-letter-MEP-Metz.pdf.] 

7.	vēlreiz mudina Komisiju ņemt vērā Savienības saistības saskaņā ar starptautiskiem nolīgumiem, tādiem kā Parīzes Klimata nolīgums, ANO Konvencija par bioloģisko daudzveidību un ANO ilgtspējīgas attīstības mērķi; atkārtoti prasa īstenošanas aktu projektiem pievienot paskaidrojuma rakstu, kurā būtu paskaidrots, kā minētie akti atbalsta principu “nekaitēt”[footnoteRef:9];  [9:  	Eiropas Parlamenta 2020. gada 15. janvāra rezolūcija par Eiropas zaļo kursu (OV C 270, 7.7.2021., 2. lpp.), 102. punkts.] 

8.	uzdod priekšsēdētājai šo rezolūciju nosūtīt Padomei un Komisijai, kā arī dalībvalstu valdībām un parlamentiem.

